[{"name":"Parsi logo musta .jpg","url":"https://dsre702v2imo2.cloudfront.net/event-images/bd6w9l59zioeh_Parsi logo musta .jpg"}]
Arkkitehti ja kuvataiteilija Anne-Marjo Panu esittäytyy ja kertoo esillä olevista töistään ja työskentelystään. Tule taidelainaamoon tapaamaan Kuukauden Taiteilijaa! Vapaa pääsy. Tervetuloa!
Kuukauden Taiteilija tavattavissa taidelainaamossa!
Lauantaisin Holy Smokessa on tarjolla uusi herkullinen teemabrunssi. Haluamme tarjota asiakkaillemme makuelämyksiä ympäri maapalloa, eri teemabrunssien muodossa. Brunssien teemat vaihtuvat viikoittain, joten brunssiimme on mahdoton kyllästyä! Kutsu ystäväsi kanssasi brunssille tai poikkea brunssille vaikka shoppailun lomassa! AMERICAN BRUNCH (19€/25€) Tarjolla mm. - Pannupizza - Burgereita - Fried Chicken - BBQ-possua - Mac&Cheese - Pekonia - Juustokastiketta - Grilliperunoita - Ranskalaisia - Nakkeja ja lihapullia - Munakokkelia - Chicken Pie - Nachoja & salsaa ja dippejä - Juustopöytä - Cesar-salaattia - Cobb-salaattia - Colesaw - Rocky Road - Smoothies - Suklaasuihkulähde Lisäksi juomatarjouksia brunssin yhteydessä! Kysy lisää. Tarjousjuomia rajoitettu erä. ____________________________________________ TULEVAT TEEMALAUANTAIT: LA 11.2.2023 BLINIBRUNSSI LA 18.2.2023 ALPPIBRUNSSI LA 25.2.2023 MEXICOBRUNSSI Päivittelemme listaa kuukausittain… ____________________________________________ Pöytävaraukset: puh. 044 2354113 tai myynti@holysmoke.fi Facebook kaverit & instagram seuraajat: 19€/hlö, norm. 25€/hlö. OPISKELIJAT 19€/hlö! (voimassa 31.5.2023 asti) Pienet lapset on 1,5€/ per ikävuosi. Brunssin yhteydessä lasillinen kuohuviiniä 2€. (12cl, 11,5%) Juomatarjoukset voimassa 2023 loppuun. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi
HOLY SMOKEN BRUNSSI UUDISTUU! Aloitamme 4.2. amerikkalaistyylisellä brunssilla.
Seinäjoen kuvataiteilijat -yhdistyksen näyttely
Seinäjoen kuvataiteilijat on toiminut yli neljänkymmenen vuoden ajan Seinäjoella ja ympäristökunnissa. Yhdistys pitää vireillä kuvataiteen harrastusta järjestämällä kursseja ja näyttelyjä sekä kannustaa jäseniään edistämään omaa osaamistaan kuvataiteen tekemisessä ja näyttelytoiminnassa. Yhteistyötahoja ovat Varikko ry:n lisäksi Seinäjoen taiteilijaseura ja Seinäjoen kansalaisopisto. Viikonloppukurssien pitopaikkana on vuosien ajan ollut taidekoulu Oiva. Tämän vuoden näyttely on nimeltään Keskusteluja. Se kuvaa yhdistyksen toimintaa, koska yhdistyksessä ja kursseilla käydään innokkaasti kuvataiteen olemukseen ja taiteen tekemiseen liittyviä keskusteluja. Näyttelyssä on esillä tekijöiden tyylien ja käsialojen kirjo, ja teokset jatkavat keskustelua keskenään gallerian seinillä. Keskusteluja - näyttelyn jyryttäjänä on toiminnut kuvataiteilija Minna Herrala.
Seinäjoen kuvataiteilijat - yhdistyksen näyttely Varikko Galleriassa
Seinäjoen Kuvatailijat on toiminut yli neljänkymmenen vuoden ajan Seinäjoella ja ympäristökunnissa. Yhdistys pitää vireillä kuvataiteen harrastusta järjestämällä kursseja ja näyttelyitä sekä kannustaa jäseniään edistämään omaa osaamistaan kuvataiteen tekemisessä ja näyttelytoiminnassa. Yhteistyötahoja ovat Varikko ry:n lisäksi Seinäjoen taitelijaseura ja Seinäjoen kansalaisopisto. Viikonloppukurssien pitopaikkana on vuosien ajan ollut taidekoulu Oiva. Tämän vuoden näyttely on nimeltään Keskusteluja. Se kuvaa yhdistyksen toimintaa,koska yhdistyksessä ja kursseilla käydään innokkaasti kuvataiteen olemukseen ja taiteen tekemiseen liittyviä keskusteluja. Näyttelyssä on esillä tekijöiden tyylien ja käsialojen kirjo, ja teokset jatkavat keskustelua keskenään gallerian seinillä. Keskusteluja - näyttelyn jyryttäjänä on toiminut Kuvataiteilija Minna Herrala.
Talvikuutamolla - klassisen laulumusiikin konsertti
SÄVELIÄ TALVIKUUTAMOLLA Sopraano Leena Kosola, altto Vuokko Saariaho ja pianisti Mari Taivalmaa virittäytyvät talvisiin tunnelmiin Jalasjärven kirkossa sunnuntaina 12.2. klo 15. Konsertin alkuosa koostuu barokin mestareiden teoksista kuten J.S.Bachin H-molli messu ja Händelin oratoriot Juudas Makkabealainen ja Messias, joista kaikista kuullaan sopraanon ja alton duetot. Barokista siirrytään romantiikan aikakaudelle, Johannes Brahmsin pariin. Suomalaista musiikkia edustavat Sibelius ja Madetoja. Mari Taivalmaan pianosoolot täydentävät kokonaisuutta. Konsertin jälkipuoliskolla kuullaan Ave Maria- lauluja, tunnetuimpana niistä Franz Schubertin sävelittämä. Iltapäivän päättää italialaisen belcanton eli ns. kauniin laulun mestarin, Vincenzo Bellinin tällä hetkellä hyvin ajankohtainen duetto, Angiol di Pace, Rauhan enkeli. Leena Kosola ja Vuokko Saariaho ovat molemmat Sibelius-Akatemiasta valmistuneita musiikin maistereita. Leena Kosola on toiminut päätyökseen pitkään Etelä-Pohjanmaan musiikkiopiston laulun lehtorina ja konsertoi säännöllisesti eri kokoonpanoissa. Kauhavalta kotoisin oleva, Espoossa asuva Vuokko Saariaho toimii sekä yksityisenä laulupedagogina että freelance-laulajattarena. Mari Taivalmaa on valmistunut pianopedagogiksi Keski-Suomen konservatoriosta sekä filosofian maisteriksi Jyväskylän yliopistosta pääaineinaan musiikkikasvatus ja musiikkitiede. Hän työskentelee Etelä-Pohjanmaan musiikkiopistossa säestäjän toimessa ja esiintyy myös monipuolisesti pianistina eri kokoonpanoissa. Taivalmaa on lisäksi vuosien ajan ollut harjoituspianistina suurissa produktioissa kuten Seinäjoen kaupunginorkesterin pääsiäisen ajan passiot ja Ilmajoen musiikkijuhlien oopperat.
Konsertti Jalasjärven kirkossa. Leena Kosola, sopraano, Vuokko Saariaho, altto, Mari Taivalmaa, piano.
Alajärven kirkossa pidetään maanantaina 20.2. klo 19.00 alkaen mielenkiintoinen musiikkiluento Johdatus Johannes-passioon. Se tuo yhteen kaksi alajärveläislähtöistä Bach-tuntijaa, kun joensuulaisen musiikkitieteilijä Topi Linjaman kanssa on keskustelemassa kanttori ja kuoronjohtaja Tommi Niskala Helsingistä. Tommi on johtanut Kallion kantaattikuoron esittämää Johannes-passiota keväällä 2019 mm. Alajärven kirkossa ja ollut itse laulajana passioesityksessä, jonka Yleisradio välitti suorana Kallion kirkosta koronakeväänä 2020. Topilta taas ilmestyy juuri ennen laskiaista uusi kirja, Johdatus Johannes-passioon. Hänen aiempi kirjansa Matkaopas Matteus-passioon (Basam 2020) sai sanomalehti Karjalaisen Vuoden kulttuuriteko 2020 -palkinnon. Luvassa on syvällinen, mutta kuitenkin kansantajuinen esittely sekä vierailijoiden henkilökohtaisia kokemuksia ja näkemyksiä tästä puhuttelevasta pääsiäisajan kirkkomusiikkiteoksesta. Vuoropuhelun lomassa kuullaan tietenkin myös J. S. Bachin musiikkia eri kokoonpanoilla esitettynä. Tilaisuuden järjestävät Alajärven seurakunta ja Alajärven musiikkiopisto, ja sinne on vapaa pääsy. Tervetuloa!
Topi Linjama ja Tommi Niskala keskustelevat Johannes-passiosta, lisäksi musiikkiesityksiä
Liput 17 €, ryhmälippu 15 € (vähintään 10 hengen ryhmille). Väliajalla kahvio, kahvilippu 3 €.
Kamariteatteri esittää: Cirque Du Pauvre - vaihtoehtoinen sirkusspektaakkeli
Haasteellisina aikoina elämään kaivataan iloa ja naurua. Tämän riemun äärelle päästään Ylihärmän Kamariteatterissa tänä keväänä, kun lavalle tuodaan absurdi ja karnevalistinen kantaesitysnäytelmä, Cirque du Pauvre. "Arvoisa yleisö, tervetuloa kokemaan sensaatiomaisen tyrmäävä, ennennäkemätön ja ennenkuulumaton sirkusshow! Ensimmäisenä lavalle nousee…" Näytelmän alussa Sirkusryhmä Cirque du Pauvren jäsenet valmistautuvat huimiin temppuihinsa, mutta kaikki ei tässä köyhän miehen sirkuksessa mene ihan putkeen. Vauhti ja vaaralliset tilanteet seuraavat toisiaan show:n edetessä levitaatiosta yksipyöräisellä ajoon ja burleskista kahtia sahaamiseen. Oman mausteensa soppaan tuovat improvisoidut kohtaukset ja runot. Nämä sirkushuvit sopivat kaikenikäisille! Ylihärmän Kamariteatterilta on totuttu näkemään näytelmiä, jotka haastavat sekä itsensä että katsojansa. Niin nytkin. Cirque du Pauvre - vaihtoehtoinen sirkusspektaakkeli on Kamariteatterille räätälöity kantaesitys, jonka ovat kirjoittaneet Mari-Johanna Kettula ja Katja Kujala. Näytelmän ohjaavat Katja Kujala ja Teemu Kettula. Näytelmää esitetään Ylihärmän nuorisoseuralla (os. Ylistarontie 94) seuraavasti: Ensi-ilta pe 17.3. klo 19 Muut esitykset: la 18.3. klo 19, pe 24.3. klo 19, la 25.3. klo 19, su 26.3. klo 15, pe 31.3. klo 19, la 1.4. klo 19 ja su 2.4. klo 15. Liput 17 €, ryhmälippu (yli 10 henkeä) 15 €. Väliajalla kahvio. Lippuvaraukset puh. 045 229 4044 Lisätietoja: www.yliharmannuorisoseura.fi
Haasteellisina aikoina elämään kaivataan iloa ja naurua - nämä sirkushuvit sopivat kaikenikäisille!
Kauhavalaisen kuvakerho Roikan näyttely juhlistaa yhdistyksen 10-vuotista olemassaoloa. Näyttely koostuu yhdistysten jäsenten kuvista. Näyttely avautuu 2.2. Näyttelyn viimeisenä päivänä, 28.2. paikalla myös yhdistyksen jäseniä opastamassa järkkärikameran käytössä. Talvilomaviikolla (vko 9) voit osallistua myös kuvakerhon ja kulttuuripalveluiden järjestämään kuvasuunnistukseen pääkirjastotalon tiloissa. Galleria Kaari sijaitsee Kauhavan pääkirjaston talossa, osoitteessa Kauppatie 88, 62200 Kauhava. Avoinna pääkirjaston aukioloaikoina: ma & to klo 12-19 ti & ke klo 12-18 pe klo 10-16, la 11-15
{"fi":"Ei vaadi ennakkoilmoittautumista","sv":"","en":""}
Kahden nykytanssiteoksen ensi-ilta Seinäjoen Taide- ja kulttuurikeskus Kalevan Navetan Hugo-salissa 11.2. Klo 15.00. Esityksessä saavat ensi-iltansa tanssitaiteilija Johanna Ikolan koreografia Fantasia b-mollissa ja tanssitaiteilija Satu Rekola teos Tanssi tanssista. tiedustelut ja lippuvaraukset: valkeakaapio@gmail.com
Kahden nykytanssiteoksen ensi-ilta Kalevan Navetan Hugo-salissa.
25 €/hlö, lapset alle 15 v. 10 €/hlö. Mikäli osallistujalla on omat lumikengät ja sauvat, retken hinta aikuiselle on 15 € ja alle 15 v. 5 €. Hinnat sis. alv 10 %.
{"fi":"ILMOITTAUTUMISET PE 3.2. KLO 18 MENNESSÄ: Lähetä ilmoittautumisesi soittamalla tai lähettämällä WhatsApp-viesti tai tekstiviesti Katille p. 050 521 1704 tai lähettämällä sähköposti osoitteeseen kati@polunlumo.fi. Kirjoita viestiin seuraavat tiedot: Retki, jolle ilmoittaudut, nimesi (sekä muiden mahdollisten osallistujien nimet), sähköpostiosoitteesi ja puhelinnumerosi. Ilmoita myös, mikäli sinulla on jokin ruoka-aineallergia tai erityisruokavalio (retkeen kuuluu pieni retkieväs).","sv":"","en":""}
Lumikenkäretki Ähtärin Niemisjoelle ja Ohrakoskelle
Opastetulla lumikenkäretkellä pääsemme ihastelemaan kauniita Ähtärin Niemisjoen rantamia ja Ohrakosken kuohuja. Aluksi jokaiselle säädetään lumikengät sekä sauvat sopiviksi. Kuljemme lumikengillä ensin metsäalueilla ja sitten Niemisjoen vartta pitkin. Retken kesto on 2 tuntia, joka sisältää evästauon retken loppupuolella Ohrakosken laavulla. RETKELLE LÄHTÖ: Lauantaina 4.2.2023 klo 13.00 LÄHTÖPAIKKA: Pysäköinti ja kokoontuminen Ohrakosken parkkipaikalla. Käänny Myllymäentieltä (tie 18) pohjoiseen Niemisvedentielle. Aja n. 1,3 km ja käänny opasteen mukaan oikealla olevalle tielle (kyltti Niemisjoki). Aja n. 800 metriä tien päässä olevalle parkkipaikalle. REITIN PITUUS JA RETKEN KESTO: n. 4 km, 2 tuntia RETKEN HINTA: 25 €/hlö, lapset alle 15 v. 10 €/hlö. Mikäli osallistujalla on omat lumikengät ja sauvat, retken hinta aikuiselle on 15 € ja alle 15 v. 5 €. Hinnat sis. alv 10 %. RETKEN HINTAAN SISÄLTYY: Oppaan palvelut ja ohjaus, TSL:n lumikengät, sommalliset teleskooppisauvat, kuumaa juomaa ja runebergintorttu, järjestäjän vastuuvakuutus, reitti- ja turvallisuussuunnitelma, ensiapuvarustus. OSALLISTUJIEN OMA VARUSTAUTUMINEN RETKELLE: Päälle säänmukainen ulkoiluvarustus (huomioi, että lumikenkäilyssä tulee lämmin). Talvihanskat tai rukkaset, pipo. Jalkaan tukevat varrelliset ja pyöreäpäiset talvi- tai vaelluskengät. Säärystimet tai tiukasti kenkien varsien ympärille kiristettävät lahkeet estävät lumen pääsyn kenkien sisään. Reppuun mukaan kuumaa juomaa kestävä kuppi tai kuksa, vesipullo, pientä syötävää, lämmin taukotakki, istuinalusta ja henkilökohtaiset lääkkeet. VAKUUTUKSET: Polun Lumolla on toimintaansa vastuuvakuutus, osallistujien tulee huolehtia omasta vakuutusturvastaan (tapaturmavakuutus) VAATIVUUS JA SOVELTUVUUS: Lumikenkäretkelle osallistuminen ei edellytä aikaisempaa kokemusta lumikenkäilystä, normaali peruskunto riittää. Retkelle voivat osallistua myös lapset, suositusikä yli 12 vuotta. OSALLISTUJAMÄÄRÄ: 4–12 hlöä. Retki toteutuu, mikäli retkelle ilmoittautuu vähintään neljä henkilöä. OHJAAJA: Erä- ja luonto-opas (AT) ja lumikenkäilyohjaaja Kati Granroth, Polun Lumo ILMOITTAUTUMISET PE 3.2. KLO 18 MENNESSÄ: Lähetä ilmoittautumisesi soittamalla tai lähettämällä WhatsApp-viesti tai tekstiviesti Katille p. 050 521 1704 tai lähettämällä sähköposti osoitteeseen kati@polunlumo.fi. Kirjoita viestiin seuraavat tiedot: Retki, jolle ilmoittaudut, nimesi (sekä muiden mahdollisten osallistujien nimet), sähköpostiosoitteesi ja puhelinnumerosi. Ilmoita myös, mikäli sinulla on jokin ruoka-aineallergia tai erityisruokavalio (retkeen kuuluu pieni retkieväs). Saat ilmoittautumisen jälkeen vahvistussähköpostin, josta löydät lisätiedot retkestä. Paikat täytetään ilmoittautumisjärjestyksessä. RETKEN MAKSAMINEN: Retket maksetaan retken alussa joko käteisellä (tasaraha) tai kortilla maksupäätteellä (yleisimmät pankki- ja luottokortit).
Tervetuloa retkeilemään talviseen luontoon!
KPO Ice Skating -luistelutapahtuma 28.1. klo 11.00-13.00 @ Hotelli Kivitipun ranta (Nykäläntie 137) Tule pitämään hauskaa jäälle Apsin ja Onnin kanssa! Koko perheen tapahtuma on ilmainenja sopii kaikenikäisille ja -tasoisille luistelijoille. Muista ottaa mukaan omat luistimet ja kypärä. Jäällä saatavissa myös muutamia luistelutukia! Koko perheen luistelutapahtuma - musiikkia, kisailua, jäädisco ja lämmintä kaakaota!
Koko perheen luistelutapahtuma - musiikkia, kisailua, jäädisco ja lämmintä kaakaota!
Yrittäjien aamupala: Sedun koulutukset yrittäjille
Aamupala tarjolla Teak:n ravintolassa Ruokapirtti 67 Oy/ Alustus HTC- salissa
Tervetuloa mukaan kuulemaan koulutuskeskus SEDU:n tarjonnasta yrittäjille. Teemana erityisesti palvelumuotoilu, mutta kuulemme myös muista mielenkiintoisista yrittäjille suunnatuista opinnoista SEDU:lta sekä Esiemiesareenalta. Aamukahvien alustajina toimivat opettajat Minna Sainio sekä Taina Ketola. Paikalla myös Teuvan yrittäjien puheenjohtaja Marjo Kiuru-Sundberg sekä Teuvan kunnan edustajina kunnanjohtaja Veli Nummela. Aamupala on tarjolla 8:30 alkaen Ruokapirtti67 ravintolassa Teak:n tiloissa, Aamiaisen jälkeen siirrymme HTC-saliin. Teemamme on: Palvelumuotoilun opinnot yrittäjille Miten hyödyntää opintoja oman yrityksen tuotteiden ja palveluiden kehittämiseen? Yrittäjän oppisopimus. Miten se toimii? Muita kiinnostavia koulutuksia Sedusta ja Esimiesareenalta
Verkostoidutaan aamupalan äärellä ja kuullaan tietoa ajankohtaisista asioista
Lukupiirit Nurmon kirjastossa keväällä 2023
Nurmon kirjaston lukupiiri kokoontuu kokoustila Luolassa (2. krs) kerran kuussa torstaisin klo 13 alkaen. Lukupiiriä vetää vastaava kirjastonhoitaja Noora Vuorenmaa. to 26.1.2023 käsiteltävänä kirjana Itäranta, Emmi: Teemestarin kirja to 2.3.2023 käsiteltävänä kirjana Tuominen, Pirjo: Perintömaat to 30.3.2023 kirja ilmoitetaan myöhemmin to 27.4.2023 kirja ilmoitetaan myöhemmin Kirjoja voit kysyä Nurmon kirjastosta. Lämpimästi tervetuloa sekä vanhat että uudet lukupiiriläiset!